Oficiālais Vēstnesis L 378 , 31/12/1982 Lpp. 0019 - 0023

Speciālizdevums spāņu valodā: Nodaļa 12 Sējums 4 Lpp. 0088

Speciālizdevums portugāļu valodā Nodaļa 12 Sējums 4 Lpp. 0088

Speciālizdevums somu valodā: Nodaļa 12 Sējums 2 Lpp. 0060

Speciālizdevums zviedru valodā: Nodaļa 12 Sējums 2 Lpp. 0060



Padomes direktīva (1982. gada 10. decembris) par grozījumiem Direktīvā 78/170/EEK par telpu apsildes siltuma ģeneratoru darbību un karstā ūdens ražošanu jaunās vai esošās ražošanā neizmantojamās ēkās un par siltumizolāciju un vietējo karstā ūdens sadali jaunās ražošanā neizmantojamās ēkās (82/885/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 103. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], ņemot vērā Ekonomikas un sociālo lietu komitejas atzinumu [2], tā kā direktīva 78/170/EEK [3] prasa, lai dalībvalstis veiktu visus pasākumus, kas nepieciešami, lai nodrošinātu to, ka visi jaunie telpu apkurei un/vai mājsaimniecībā lietojamā karstā ūdens ražošanai izmantotie siltuma ģeneratori jaunajās vai esošajās ražošanā neizmantojamajās ēkās atbilst minimālajām darbības prasībām; tā kā minētā direktīva paredz, ka šo atbilstību minimālajām darbības prasībām būtu jānodrošina, veicot pārbaudi vai nu ģeneratora ražošanas laikā, vai arī uzstādīšanas laikā; tā kā šī direktīva tālāk paredz, ka uzstādīšanas laikā pārbaudāmo siltuma ģeneratoru enerģijas zudumi nedrīkst pārsniegt dalībvalstu noteikto līmeni; tā kā šī direktīva tomēr paredz, ka iekārtas, kuras nav iespējams pārbaudīt atkarībā no veida, pēc attiecīgiem tehniskiem pētījumiem būs turpmāko priekšlikumu priekšmets; tā kā pēc šo pētījumu pabeigšanas attiecībā uz minētajiem siltuma ģeneratoriem būtu jāparedz atbilstīgi pasākumi; tā kā šie pētījumi parāda nepieciešamību paredzēt iespējamo pārtraukumu starp to ģeneratoru uzstādīšanas laiku, kuriem nav iespējama pārbaude atkarībā no veida, un laiku, kurā tiek veikta pārbaude atrašanās vietā; tā kā šie pētījumi turklāt ir noveduši pie Prakses kodeksa sagatavošanas, kurā ir izklāstītas procedūras, kādas jāizpilda, veicot to šķidrā vai gāzveida kurināmā siltuma ģeneratoru darbības pārbaudi atrašanās vietā, kuri ir pakļauti pārbaudei sakarā ar uzstādīšanu; tā kā rezultātā ir nepieciešams veikt minēto ģeneratoru pārbaudes saskaņā ar minēto kodeksu, kas visā Kopienā veido minimālo kopējo bāzi, un tā kā šī kodeksa noteikumi neattiecas uz cietā kurināmā ģeneratoriem; tā kā, lai ļautu ātri pārbaudīt atbilstību pārbaudes noteikumiem, kas saistīti ar uzstādīšanu, ir nepieciešams ieviest noteikumu par datu plāksni, līdzīgu tam, kāds ieviests attiecībā uz siltuma ģeneratoriem, ko pārbauda ražošanas laikā, un tā kā šo plāksni var aizstāt ar pārbaudes ziņojumu, un ja tiek novērota neatbilstība darbības prasībām vai atklājas enerģijas zudumi, pārbaudes ziņojums tiks nosūtīts kompetentai administratīvai iestādei; tā kā pasākumiem, kas paredzēti šīs direktīvas īstenošanai, būtu jāietver to dalībvalstu tiesību aktu tuvināšanai paredzētie pasākumi, kas attiecas uz šajā direktīvā aplūkotajām jomām, un tie būtu jāvērš uz notiekošā saskaņošanas vai standartizācijas darba atvieglošanu vai tie būtu jāveic šajās jomās gan Kopienas, gan starptautiskajā līmenī; tā kā Direktīvā 78/170/EEK tādēļ būtu jāizdara grozījumi, IR PIEŅĒMUSI ŠO DIREKTĪVU. 1. pants Ar šo Direktīva 78/170/EEK ir grozīta šādi: 1) 1. panta 1. punkta pirmajā daļā pirms vārdiem "minimālajām darbības prasībām" ievieto vārdus "ekonomiski pamatotām"; 2) 1. panta 1. punkta ceturto daļu aizstāj ar šādu: "Elektriskie siltuma ģeneratori ar pretestībām, siltuma sūkņiem un pieslēgumiem tālvadāmam apkures tīklam netiek ietverti."; 3) 1. panta 1. punkta pēdējo daļu izsvītro; 4) 1. pantā iekļauj šādus punktus: "3. a. Uzstādīšanas laikā pārbaudei pakļautie siltuma ģeneratori, kas neatbilst minimālajām darbības prasībām, ir kompetentas administratīvās iestādes lēmuma priekšmets, un tā var pat izdot pavēli izņemt ģeneratoru no lietošanas. Atbilstību šīm prasībām apstiprina ar datu plāksnes palīdzību, kurā sniegta vismaz 3. punktā paredzētā informācija, izņemot pēdējo ievilkumu par ģeneratora patēriņu, kad tas strādā atbilstīgi noteiktajai jaudai. Piektajā ievilkumā paredzēto norādi par sildošā šķidruma maksimālo temperatūru var izlaist, ja temperatūra ir norādīta citā dokumentā. Pārbaudes institūcija pieprasa, lai lietotājs iesniedz pārbaudes ziņojumu dalībvalsts noteiktajā veidā, šajā ziņojumā jo īpaši ir jānorāda informācija, kas jāsniedz uz pirmajā daļā paredzētās datu plāksnes. Ziņojums var aizstāt plāksni. Ja pārbaudes ziņojums apliecina, ka siltuma ģenerators neatbilst minimālajām darbības prasībām, pārbaudes institūcija nosūta ziņojuma eksemplāru kompetentajai administratīvajai iestādei. Ja siltuma ģenerators ir no citas dalībvalsts, tās vietas kompetentā administratīvā iestāde, kurā veic pārbaudi, ar īpašnieka piekrišanu piegādātājam pēc viņa pieprasījuma iesniedz pārbaudes ziņojuma eksemplāru. 3. b. Siltuma ģeneratoru pārbaudi uzstādīšanas laikā veic saskaņā ar šīs direktīvas pielikumā sniegto Prakses kodeksu. Kodeksa noteikumi veido kopējo minimālo bāzi pārbaudes procedūrām visā Kopienā. Dalībvalstu pieņemtie noteikumi to var papildināt, bet nedrīkst atcelt vai būt pretrunā ar to. Kodeksa noteikumi neattiecas uz cietā kurināmā siltuma ģeneratoriem vai kondensatoru boileriem."; 5) 1. panta 4. punktu aizstāj ar šādu: "4. Ja siltuma ģeneratori ir pakļauti pārbaudei uzstādīšanas laikā, minimālo darbības prasību vietā dalībvalstis var noteikt maksimālos enerģijas zudumu līmeņus saskaņā ar Prakses kodeksa 3.1. punktu. Šādos gadījumos piemēro 3.a un 3.b punktu". 2. pants Šīs direktīvas pielikumu pievieno Direktīvai 78/170/EEK. 3. pants Dalībvalstis paredz pasākumus attiecībā uz siltuma ģeneratoru pārbaudi uzstādīšanas laikā 18 mēnešu laikā pēc šīs direktīvas paziņošanas. 4. pants Šī direktīva ir adresēta dalībvalstīm. Briselē, 1982. gada 10. decembrī Padomes vārdā — priekšsēdētājs G. Fenger Møller [1] OV C 175, 14.7.1980., 12. lpp. [2] OV C 300, 18.11.1980., 6. lpp. [3] OV L 52, 23.2.1978., 32. lpp. -------------------------------------------------- PIELIKUMS PRAKSES KODEKSS ŠĶIDRĀ VAI GĀZVEIDA KURINĀMĀ SILTUMA ĢENERATORA DARBĪBAS PĀRBAUDEI UZSTĀDĪŠANAS LAIKĀ, KAS TIEK IZMANTOTS RAŽOŠANĀ NEIZMANTOJAMAS ĒKAS TELPU APKUREI UN/VAI MĀJSAIMNIECĪBĀ IZMANTOJAMĀ KARSTĀ ŪDENS RAŽOŠANAI PĀRBAUDES PROCEDŪRA UN ZUDUMU NOTEIKŠANA 1. VISPĀRĪGI NOTEIKUMI 1.1. Ja siltuma ģeneratoram var izmantot dažādus kurināmā veidus (šķidro vai gāzveida), tad pārbaudi veic katram kurināmā veidam, kas atbilst ražotāja instrukcijām un ir pieejams pārbaudes laikā. 1.2. Izplūdes gāzu vadu aprīko ar atvērumu, kas nepieciešams mērzondēm un dūmu paraugu vākšanai. 1.3. Katra mērījuma precizitātei jābūt tādai, lai dalībvalstu iegūtie rezultāti būtu precīzi kopumā. 1.4. Pārbaudi veiks pieņemamā laika posmā, dodot priekšroku ģeneratora saražotajam nominālajam siltumam. Ja tas nav iespējams, būtu jāizmanto nākamā tuvākā slodze. Ja ģeneratoru paredzēts darbināt ar divām vai vairākām slodzēm, pēc dalībvalstu pieprasījuma var veikt arī samazinātās slodzes pārbaudi. Izmantotās slodzes aprēķina ar drošu metodi. 1.5. Darbību, neatkarīgi no tā, vai to nosaka ar tiešas vai netiešas metodes palīdzību, izsaka procentos, pamatojoties uz deglī izmantotā kurināmā neto vai bruto kaloritāti pie slodzes, kas aprēķināta kā norādīts 1. punkta 4. apakšpunktā. 2. PĀRBAUDES NOSACĪJUMI 2.1. Ģeneratora sagatavošana 2.1.1. Pirms pārbaudes lietotāja pienākums ir, izmantojot ražotāja un/vai uzstādītāja iespējamo palīdzību, veikt, viņaprāt, nepieciešamo ģeneratora tīrīšanu, regulēšanu un sagatavošanu. Kompetentas administratīvas iestādes var noteikt šādu tīrīšanu obligātā kārtā. 2.1.2. Pārbauda ģeneratora noplūdes necaurlaidību un tā savienojumu ar dūmvadu. 2.2. Ģeneratora identificēšana 2.2.1. Pārbaudes institūcija pirms pārbaudes (šeit turpmāk saukta "institūcija") reģistrē visus ģeneratora identificēšanai nepieciešamos datus un vismaz tās ģeneratora pazīmes vai parametrus, kas, piemēram, datu plāksnē un/vai lietotājam izsniegtajās montāžas un ekspluatācijas instrukcijās doti par ražotāju, modeli, izlaišanas gadu un siltuma jaudu. 2.2.2. Institūcija pārbauda, vai tiek izpildīti nepieciešamie nosacījumi, lai nodrošinātu, ka pārbaudes laikā nerodas traucējumi, kas negatīvi ietekmē pārbaudes rezultātu derīgumu. Lai to panāktu, institūcija jo īpaši pieprasa, lai lietotājs uzrādītu sertifikātus vai citus pierādījumus, kas apliecina, ka ir veiktas drošības pārbaudes, kuras noteiktas katlu telpai un katlu mājai. Šo nosacījumu var uzskatīt par izpildītu tajās dalībvalstīs, kurās siltuma ģeneratorus nevar uzstādīt vai sākt izmantot pirms drošības pārbaužu veikšanas. Ja attiecīgās valsts tiesību akti nepieprasa šādas pārbaudes, institūcijai pirms pārbaudes veikšanas ir tiesības saņemt piemērotu apliecinājumu, ka darba apstākļi ir droši. Ja iepriekšminētie punkti netiek izpildīti, institūcija var atteikties veikt pārbaudi. Šādos gadījumos tā sagatavo speciālu ziņojumu. 2.3. Iepriekšēja izmēģināšana 2.3.1. Pirms pārbaudes institūcija var veikt iepriekšēju izmēģināšanu, lai pārbaudītu un sagatavotu pārbaudē izmantojamo mēriekārtu funkcijas. Institūcija nodrošina, ka visi mērījumi atbilst pieprasītajai precizitātes pakāpei. Konkrētāk, ja institūcija nolemj izmantot noteiktus mērinstrumentus, kas ietilpst iekārtas parastajā aprīkojumā, tai ir jāpārbauda, vai tie atbilst vēlamajiem nosacījumiem attiecībā uz precizitāti un drošumu. 2.3.2. Palīdzot ražotājam un/vai uzstādītājam, lietotāja pienākums ir ar ģeneratora īpašnieka atļauju veikt ģeneratoram visus galīgos pielāgojumus, kas tam var būt nepieciešami, un nodrošināt visus papildu paskaidrojumus dažādām instrukcijām, lai radītu optimālus pārbaudes apstākļus. 2.4. Pārbaude 2.4.1. Par pārbaudes operācijām atbild tikai un vienīgi institūcija. 2.4.2. Pārbaudi veic nemainīgā režīmā, saglabājot nemainīgus kurināmā un degšanas gaisa plūsmas daudzumus. 2.4.3. Pārbaudes laikā institūcija veic 3. punktā paredzētos obligātos pasākumus un vajadzības gadījumā 4. punktā paredzētos neobligātos pasākumus. Tā sagatavo ziņojumu, kā paredzēts 5. punktā. 3. IZPLŪDES GĀZU RADĪTO ZUDUMU NOTEIKŠANA 3.1. Ievērojamu siltuma zudumu mērījumi Ja darbību nosaka ar netiešās metodes palīdzību, institūcijai ir tiesības noteikt vai nu oglekļa dioksīda, vai skābekļa tilpuma procentus izplūdes gāzēs. Pēc tam tā piemēro formulu, kas papildus temperatūras starpībai starp izplūdes gāzēm un degšanā izmantojamo gaisu ietver atbilstīgas konstantes. Formulai un konstantēm ir jābūt publicētām tajā dalībvalstī, kuras jurisdikcijā atrodas pārbaudes institūcija vai tām ir jābūt noteiktām normas veidā. Ja neeksistē oficiāli noteikumi vai normas, ievērojamus siltuma zudumus var aprēķināt pēc kurināmā īpašībām, tā kaloritātes un liekā gaisa daudzuma, izmantojot tabulas, kurās dots konkrētais degošo gāzu siltums, piemēram, Pasaules 12. gāzes kongresā (IGU/E/17/73) noteiktās tabulas. Iepriekšminētā procedūra neattiecas uz kondensatoru boileriem. 3.2. Izplūdes gāzu necaurredzamības mērīšana Institūcija veic šo mērījumu, ja ģeneratorā izmanto šķidro kurināmo vai sašķidrināto gāzi, ko ievada šķidrā veidā. Mērījumus veic ar attiecīgu instrumentu palīdzību un rezultātus izsaka vispārpieņemtajos dūmu skaitļos (no 0 līdz 9). 4. CITAS PĀRBAUDES (NEOBLIGĀTĀS) 4.1. Oglekļa monoksīda daudzums Institūcijai var būt tiesības pārbaudīt, vai ģeneratora izplūdes gāzes nesatur oglekļa monoksīdu tādā daudzumā, kas var likt apšaubīt saskaņā ar 3.1. punktu veikto mērījumu rezultātus. 4.2. Siltuma ģeneratora virsmas radītie zudumi Tajās dalībvalstīs, kurās nav ne regulas, ne tehnisko noteikumu, ne arī citu noteikumu šajā jomā, institūcija var būt pilnvarota novērtēt virsmas radītos zaudējumus, pamatojoties uz ražotāja sniegto informāciju un/vai pārbaudes laikā novērotajām virsmas temperatūrām. 5. PĀRBAUDES ZIŅOJUMS Pēc pārbaudes institūcija sagatavo ziņojumu dalībvalsts noteiktajā veidā, norādot ģeneratora galvenās īpašības, veiktos mērījumus, zudumu aprēķināšanā un siltuma ģeneratora darbībā izmantoto formulu. --------------------------------------------------